На основу 138. Закона о спорту („Сл.гласник РС“, 10/16), Одлуке о буџету општине Владичин Хан за 2018. годину („Сл. гласник града Врање 32/17), Правилника о одобравању и финансирању програма којима се задовољавају потребе и интереси грађана у области спорта у општини Владичин Хан број 06-216/28/17-III, Правилника о категоризацији спортских организација број 06-216/29/17-III**,** члана 68. Статута општине Владичин Хан („Службени гласник Пчињског округа", број 21/08 и 8/09 и „Службени гласник Града Врања“, број 11/2013,4/17,14/17), члана 30. Одлуке о Општинском већу Општине Владичин Хан („Службени гласник Пчињског округа", бр. 23/08) и члана 51. Пословника Општинског већа Општине Владичин Хан („Службени гласник Града Врања“ број 40/13), Општинско веће Општине Владичин Хан на седници одржаној дана 27.12.2017. године, донело је:

**OДЛУКУ**

**o максимално дозвољеном износу по програму за поједине области од општег интереса у области спорта**

**Члан 1.**

Средства опредељена Одлуком о буџету општине Владичин Хан за 2018. годину у износу од 21.000.000 динара опредељују се за финансирање :

1. годишњих програма спортских организација са територије Општине Владичин Хан које се категоришу (такмичарски спорт) у износу од 11.000.000,00 динара,
2. годишњих програма спортских организација са територије Општине Владичин Хан које се не категоришу (нетакмичарски спорт) у износу од 1.000.000,00 динара,
3. годишњих и посебних програма Спортског Савеза Општине Владичин Хан као надлежног територијалног Спортског савеза од посебног значаја за Општину Владичин Хан из области рекреативног спорта, спорта особа са инвалидитетом, предшколског и школског спорта, спортских приредби и традиционалних спортских такмичења у општини Владичин Хан, одржавања спoртских објеката и осталих потреба грађана из области спорта у износу од 9.000.000 динара.

**Члан 2.**

Овако утврђене максмималне износу уврстити у јавни позив за финансирање годишњих и посебних програма у области спорта на тетриторији Општине Владичин Хан за 2018. годину.

**Члан 3.**

Одлуку објавити на Огласној табли Општинске управе Општине Владичин Хан и интернет страници Општине Владичин Хан.

Одлука ступа на снагу даном објављивања.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ:06-225/2/17-III**

**ПРЕДСЕДНИК**

**Горан Младеновић**